S\\u00E5dan vejer man p\\u00E5 en ultramikrov\\u00E6gt.
Når man udfører vejninger på en ultramikrovægt, er det vigtigt altid at have handsker på. Hvis du berører redskaber, beholdere eller prøver med dine bare hænder, kan der blive overført fedt og snavs, som kan påvirke vejeresultatet. Det anbefales at benytte en mikropincet til at overføre genstande til og fra vejekammeret på ultramikrovægten med. Du starter vejeprocessen på din ultramikrovægt ved først at trykke på nulstillingsknappen. Åbn lugen i trækafskærmningen, og anbring forsigtigt vejebeholderen på vejepladen. Luk lugen i trækafskærmningen, og vent, indtil vægtaflæsningen på displayet stabiliserer sig. Tryk nu på taraknappen. Når du har doseret prøven, skal du lukke lugen i trækafskærmningen og igen vente, indtil aflæsningen stabiliserer sig. Undgå at berøre vægten eller bordet, mens vægtaflæsningen stabiliserer sig, da ultramikrovægte er særdeles følsomme over for bevægelser. Gentag doseringsproceduren, indtil du har nået målvægten, og skriv derefter nettovægten ned, som den fremgår af vægtens display. Rengør ultramikrovægten og arbejdsområdet omkring den samt alle de redskaber og det udstyr, du har brugt, efter hver brug. Se vores video, som forklarer, hvordan man udfører vejninger på en ultramikrovægt. XPR-ultramikrovægte har indbyggede infrarøde sensorer, der gør det muligt at åbne og lukke lugen blot med en håndbevægelse. Det hjælper med at få vejeprocesserne til at gå hurtigere og minimerer vibrationer.